Ko te hunga kāore e māraurau ana ki te tū hei mema poari kaitiaki o te kura

Ko te hunga e whai ake nei kāore e māraurau ana ki te tū hei mema poari kaitiaki o te kura. He tangata:

* kua kīia i pekerapu, tērā rānei
* karekau e whakaaetia ana kia tū hei whakataka, kaiwhakatairanga rānei, e whai wāhi ana rānei ki te whakahaeretanga o tētahi rōpū manatōpū, manatōpū kore rānei i raro i te [Companies Act 1993,](http://www.legislation.govt.nz/act/public/1993/0105/latest/DLM319570.html), tērā rānei te [Financial Markets Conduct Act 2013,](http://www.legislation.govt.nz/act/public/2013/0069/latest/DLM4090578.html) tērā rānei te [Takeovers Act 1993;](http://www.legislation.govt.nz/act/public/1993/0107/latest/DLM325509.html) tērā rānei
* i tohua tūturutia hei mema o te Poari o te kura, māna, e tū ana rānei i te pōtitanga hei māngai kaimahi; tērā rānei
* he mahi kirimana ki te Poari me te kore whakaae a te Hekeretari o te Mātauranga me te whiwhi i ngā utunga e hipa ai te $25,000 i tētahi tau pūtea. Ka kapi anō i tēnei ngā āhuatanga o te 10%, neke atu rānei ngā pānga hea ā tētahi tangata i roto i tētahi kamupene whai kirimana, he kamupene rānei e whakahaere ana i te kamupene kirimana; tērā rānei
* kei raro i tētahi whakatau rawa i raro i te [Protection of Personal and Property Rights Act 1988](http://legislation.govt.nz/act/public/1988/0004/latest/DLM126528.html); tērā rānei
* he tangata mōna tēnei tētahi whakatau whaiaro i raro i te Ture e kī ana kāore taua tangata i te tika ki te whakahaere i āna ake take rawa, kāore rānei i te matatau ki te whakawhitiwhiti/tuku whakatau mō tōna oranga; tērā rānei
* he tangata i whakaharaina mō tētahi hara ka whiua ki te whare herehere mō te 2 tau, neke atu rānei, i whiua rānei ki te whare herehere mō tētahi atu hara, engari mēnā i wetekina te hara, i tutuki i a ia tana whiu, i kawea e ia tana whiu; tērā rānei
* ehara ia i te kirirarau nō Aotearoa, **ka mutu** he -
	+ tangata e pā ai te [wāhanga 15,](http://www.legislation.govt.nz/act/public/2009/0051/latest/DLM1440598.html) tērā rānei [te 16](http://www.legislation.govt.nz/act/public/2009/0051/latest/whole.html#DLM1440599) o te Immigration Act 2009 ki a ia; tērā rānei
	+ e herea ana te tangata, e whakahaua rānei i raro i te Ture, kia wawe tonu tana wehe i Aotearoa, i roto rānei i tētahi wā tauwhāiti, ā, kei roto taua wā i te 12 marama; tērā rānei
	+ kua kīia mō te kaupapa o taua Ture kei te hē tana noho i Aotearoa.

E kore tētahi āpiha whakahoki pōti o tētahi pōtitanga (mā ngā pōtitanga rānei) o ngā mema poari e māraurau ana kiatonoa hei kaitono i taua pōtitanga.

Mō ētahi atu mōhiohio:

* tirohia ngā rārangi 9 me te 10 o te [Āpitihanga 23](http://www.legislation.govt.nz/act/public/2020/0038/latest/LMS176172.html?search=qs_act%40bill%40regulation%40deemedreg_education%2Band%2Btraining%2Bact_resel_25_h&p=1) o te Education and Training Act 2020 (ko te rārangi i runga he whakarāpopototanga o ēnei whiti).
* waea ki te Pokapū Tohutohu me te Tautoko a NZSTA i 0800 782 435, kōwhiringa 1.

Ko te hunga kāore e māraurau ana ki te tū hei mema poari kaitiaki o te kura ©NZSTA Mahuru 2020